**ČETRTEK, 11. SEPTEMBER 2025 ob 10. uri**

**Kraj izobraževanja: Otročji center – stari KINO Laško, Trubarjeva ulica 13, 3270 Laško**

**Invazivne vrste - prepoznavanje in zatiranje**

**Predavateljica: Vesna Zalokar, svetovalka specialistka za varstvo rastlin na KGZ Celje**

Na kmetijskih površinah se v zadnjem času pojavljajo tujerodne invazivne rastline, ki ogrožajo kmetijsko pridelavo, zmanjšujejo številčnost domorodnih rastlin, zmanjšujejo biotsko pestrost ter posredno vplivajo na zdravje ljudi in živali. Njihovo širjenje povzroča gospodarsko škodo (zmanjšan pridelek, zaraščanje površin).Uspešno obvladovanje temelji na pravočasnem prepoznavanju in uporabi učinkovitih metod zatiranja. Na predavanju bomo govorili o trenutno najbolj razširjenih invazivnih rastlinah pri nas, o tem, kako jih prepoznati v različnih razvojnih fazah, kakšno škodo povzročajo in katere ukrepe izvajati za preprečitev njihovega nadaljnjega širjenja. Govorili bomo tudi o japonskem hrošču, ki resno ogroža kmetijstvo.





 